Diari Oficial de la Generalitat Valenciana


Sumari del DOGV 3094, del 07-10-1997 (1997/10688)

Notificació d'expedients de desnonament.
----------------------------------------

### Dades del document

Número de DOGV
:   3094

Data del DOGV
:   07-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/10590


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

EDICTE [97/Q10288]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica als interessats que en l'expedient administratiu de desnonament que es menciona, s'ha dictat la següent:
  
Resolució del director general d'Arquitectura i Habitatge d'expedient administratiu de desnonament per falta de pagament.
  
En base al requeriment de pagament i advertiment de llançament efectuat pel director d'Administració de Patrimoni de l'Institut Valencià d'Habitatge, SA, en virtut de les facultats atribuïdes per l'article 43.2 de la Llei de la Generalitat Valenciana 6/1993, de 31 de desembre, i de l'escriptura de subapoderament atorgada davant el notari de València, el senyor Antonio Soto Bisquert, en data 15 de gener de 1996, al número 94 del seu protocol i inscrita en el Registre Mercantil en data 14 de febrer de 1996, i acta de referència de data 3 de desembre de 1996, contra l'adjudicatari de l'habitatge que a continuació s'indica:
  
- Expedient: A-DAFP-21/96
  
- Dades de l'adjudicatari:
  
Nom: Isidoro
  
Cognoms: González Arcas
  
- Dades de l'habitatge:
  
Codi d'habitatge: 03/0925/0013
  
Adreça: avinguda de M. Sanchis Guarner 2, 1r, esq.
  
Localitat: el Campello
  
Província: Alacant
  
Règim de cessió: arrendament
  
Atés que segons consta en el certificat de dèbits patrimonials, expedit per l'Institut Valencià d'Habitatge, SA, que consta en l'expedient, i a pesar dels requeriments i advertiments que se us han practicat, no heu pagat la quantitat vençuda i que deveu de 749.476 pessetes.
  
Atés que aquest incompliment constitueix causa de desnonament administratiu, segons el que disposa l'article 138, causa 1.ª del Decret 2.114/1968, de 24 de juliol, sobre el Reglament d'Habitatges de Protecció Oficial, i l'article 30, causa 1a del Reial Decret 2.960/1976, de 12 de novembre, sobre Text Refós de la legislació d'habitatge de protecció oficial.
  
Atés que, així mateix, no heu desvirtuat els càrrecs que se us imputen, en el termini de 10 dies hàbils atorgats en el requeriment de pagament.
  
Vist que de les actuacions practicades, que consten en l'expedient, resulta suficientment provat que no heu pagat la quantitat esmentada.
  
Atés que els articles 30 del Text Refós de la legislació d'habitatges de protecció oficial, aprovat pel Reial Decret 2.960/1976, de 12 de novembre, i 138 del Reglament d'Habitatges de Protecció Oficial, aprovat per Decret 2.114/1968, de 24 de juliol, en la causa 1a, configuren com a motiu de desnonament administratiu, la falta de pagament, circumstància que es dóna en aquest cas.
  
Atés que d'acord amb el que s'estableix en l'article 30, 1.ª de l'esmentat Text Refós, com també, en els articles 138, 1.ª i 142 del Reglament d'Habitatges de Protecció Oficial, en relació amb el Decret del Consell de la Generalitat Valenciana 65/1991, de 15 d'abril, el director general d'Arquitectura i Habitatge podrà acordar el desnonament administratiu per falta de pagament, amb el llançament dels ocupants d'habitatges i el desallotjament de mobles i béns.
  
Atés que en la tramitació d'aquest expedient s'ha complert el procediment assenyalat per l'article 142 de l'esmentat reglament, i
  
Vists els fets, les mencionades disposicions i les de general aplicació, en ús de les facultats atribuïdes pel Decret del Consell de la Generalitat Valenciana 65/1991, de 15 d'abril, i d'acord amb el Reglament d'Habitatge de Protecció Oficial, el director general d'Arquitectura i Habitatge, resol:
  
Primer
  
La resolució del contracte que teniu subscrit amb l'administració que cedeix, respecte de l'habitatge esmentat, com també el vostre llançament i el de totes les persones que l'habiten, i el desallotjament de mobles i béns d'aquest, i es requereix mitjançant aquesta resolució a l'interessat en aquest sentit.
  
Segon
  
Cas que no compliu l'anterior, en el termini d'un mes, es procedirà forçosament al desallotjament d'aquest, amb la corresponent autorització judicial d'entrada i el llançament serà executat per la Inspecció d'Administració del Patrimoni de l'Institut Valencià d'Habitatge, SA, i se sol·licitarà, si és necessari, l'ajuda dels agents d'autoritat pública.
  
Tercer
  
Aquesta Direcció General es reserva la possibilitat d'utilitzar el règim sancionador i d'execució forçosa establida en el Reial Decret 3.148/1978 i altra legislació aplicable, fins i tot la via de constrenyiment sobre els seus béns.
  
Procediu per la Inspecció d'Administració del Patrimoni de l'Institut Valencià d'Habitatge, SA, a la notificació a l'interessat d'aquesta resolució d'acord amb el que disposa l'article 143 del Decret 2.114/1968, de 24 de juliol.
  
Aquesta resolució no esgota la via administrativa i contra aquesta s'hi podrà interposar recurs ordinari, davant el conseller d'Obres Públiques, Urbanisme i Transports, en el termini d'un mes, comptador des del següent a la recepció de la notificació d'aquesta resolució, i és requisit que consigneu les quantitats que es deuen .